open-index/open-wikipedia-markdown huggingface dataset:
Karin Kogermann

**Karin Kogermann** (varem Evendi, sündinud 12. mail 1981) on eesti proviisor.

Ta lõpetas 1999. aastal Saku Gümnaasiumi ja 2004. aastal Tartu ülikooli arstiteaduskonna proviisori kutsega. Aastatel 2004–2008 oli ta doktorantuuris Tartu ja Helsingi ülikoolis. 2008. aastal kaitses ta Helsingi ülikoolis doktoriväitekirja "Understanding Solid State Transformations During Dehydration: New Insights Using Vibrational Spectroscopy and Multivariate Modelling", juhendajad Jyrki Tapio Heinämäki, Peep Veski, Jukka Rantanen, Clare Strachan ja Jouko Yliruusi.

Karin Kogermann on Eesti Noorte Teaduste Akadeemia asutajaliige.

## Tunnustus
* 2025 Tartu Ülikooli aumärk
* 2018 Riigi teaduspreemia viimase nelja aasta jooksul valminud ja avaldatud parimate teadustöö eest keemia ja molekulaarbioloogia alal, kollektiivi liikmena
* 2018 L´Oreal Baltic stipendium "For Women in Science 2018"
* 2017 Eesti Akadeemilise Farmaatsia Seltsi tunnustus panuse eest farmaatsiateaduste arendamisel Eestis
* 2010 Hilda ja Harry Mägi nimeline stipendium, TÜ Sihtasutus
* 2008 Parima postri auhind, “Quantitative analysis of solid-state changes using vibrational spectroscopy and partial least squares regression”, XIX Füüsikalise Farmaatsia Sümpoosion: "Analytical Methods in Pharmacy - Industrial and Novel Applications"
* 2004 Riiklik koolitustellimus välismaale stipendium-doktoriõpinguteks 2004-2008

## Viited

## Välislingid

*ETIS
Jooksik

**Jooksik** (*Carabus*) on perekond mardikalisi sugukonnast jooksiklased.

Perekonda kuulub üle tuhande liigi.

## Eesti liike
* *Carabus convexus*  väikejooksik
* *Carabus coriaceus*  nahkjooksik
* *Carabus granulatus*  sõmerjooksik
* *Carabus hortensis*  pargijooksik
* *Carabus nemoralis* aiajooksik
* *Carabus violaceus* violettjooksik
Haffner

**Haffner** (vene keeles *Гаффнер*) oli Riiast pärit käsitöölise- ja aadlisuguvõsa.

## Ajalugu
Haffnerite täpne päritolu ei ole teada. XVIII sajandil 2. poolel elasid nad Riias. Suguvõsaliin algab Johann Nicolaus Haffneriga (u 1722−1772), kes oli Riia bürger ja parukategija. Tema pojapoeg Johann Samuel Eduard Haffner (1804−1889) tõsteti 1841. aastal Venemaa aadliseisusse. 19. novembril (vkj) 1892 võeti suguvõsa Liivimaa kubermangu aadlisuguvõsaraamatusse.

## Suguvõsa liikmeid
*Johann Samuel Eduard von Haffner (1804−1889), tõeline riiginõunik, Tartu ülikooli rektor, kooli- ja gümnaasiumidirektor
*Paul Christian Alexander von Haffner (1846−1905), Ruhja pastor-adjunkt, Baldone ja Mālpilsi pastor
*Gustav Benjamin Maximilian von Haffner (1847−1915), õigusteaduse kandidaat, Riia linnavolinik
*Wilhelm Konstantin von Haffner (1895−pärast 1980), filosoofiadoktor, zooloog, professor

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 55 https://gdz.sub.uni-goettingen.de/id/PPN825936918?tify=%7B%22pages%22%3A%5B69%5D%2C%22view%22%3A%22info%22%7D.
Monceau-Saint-Waast

**Monceau-Saint-Waast** on vald Põhja-Prantsusmaal Nordi departemangus Aulnoye-Aymeries' kantonis.

## Viited
Kaupo Voormansik

**Kaupo Voormansik** (sündinud 7. veebruaril 1985) on eesti füüsik, infotehnoloog ja kosmosetehnoloog.

Ta õppis aastani 2002 Suure-Jaani Gümnaasiumis, kuid lõpetas aastal 2003 Viljandi C. R. Jakobsoni nimelise Gümnaasiumi. Aastal 2009 lõpetas ta Tartu Ülikooli loodus- ja tehnoloogiateaduskonna infotehnoloogia erialal. Aastatel 2008–2009 oli ta magistriõppes kosmosetehnoloogia erialal Prantsusmaal Rahvusvahelises Kosmoseülikoolis. Aastatel 2010–2014 oli ta doktoriõppes füüsika erialal Tartu Ülikooli loodus- ja tehnoloogiateaduskonnas. 2009–2013 oli ta süsteemiinsener Eesti esimese satelliidi ESTCube-1 ehitamisel ja orbiidile saatmisel.

Tema põhiline uurimissuund on radarkaugseire, füüsiline geograafia, geomorfoloogia, mullateadus, kartograafia, klimatoloogia.

Kaupo Voormansik on maailmas ainulaadse linnastumise uurimisvahendi *Copernicus Urban Development Analyser*'i (CUDA) idee autor. CUDA annab tervikliku aegluubilise pildi: ühtaegu saadakse satelliidipilt hoonete kihist ja dünaamika sellest, kuidas hoonestus on kasvanud ja samal ajal on võimalik mobiilpositsioneerimise abil saada teada rahvastikukiht. 

Ta on radarkaugseire ettevõtte KappaZeta tegevjuht.

Voormansiku hobi on orienteerumine.

## Tunnustus
* 2013 Copernicus Masters Euroopa kaugseire rakenduste ideekonkursi võitja kategoorias "DLR Environmental Challenge"
* 2010 EMT-Elioni stipendium 
* 2008 Skype'i ja Kristjan Jaagu stipendium õpinguteks Rahvusvahelises Kosmoseülikoolis

## Viited

## Välislingid
*
Paul Sild

**Paul Sild** (2. aprill 1890 Vastse-Otepää vald – 28. detsember 1972) oli eesti luterlik vaimulik.

Ta lõpetas aastal 1933 Tallinna Rahvaülikooli Seltsi Erakolledži. Seejärel õppis ta aastatel 1934–1940 Tartu Ülikooli usuteaduskonnas, aastatel 1940–1942 filosoofiateaduskonnas, aastatel 1943–1944 usuteaduskonnas ja aastatel 1943–1944 ajaloo-keeleteaduskonnas. Ta tunnistati   usuteaduskonna lõpetanuks. 1937 Meesüliõpilaste Ühingu Ümera asutajaliige.

Ta oli aastatel 1948–1952 Varbla Püha Urbanuse koguduse õpetaja. Aastatel 1952–1962 oli ta Palamuse Püha Bartholomeuse koguduse õpetaja.

## Viited

## Välislingid
*Album Academicum Universitatis Tartuensis 1918-1944
Londoni linnamüür

**Londoni linnamüür** oli alates rooma leegionäride asustusest kuni uusajani arendatud Londoni kaitserajatiste süsteem.

Linnamüür lammutati 19. sajandiks.

## Väravad
*Ludgate
*Newgate
*Aldersgate
*Cripplegate
*Moorgate
*Bishopsgate
*Aldgate

## Vaata ka
*Tower
Aveti keel

**Aveti keel** on keel, mida räägivad tänapäeva Brasiilia keskosas Mato Grosso osariigis Xingu rahvuspargis Xingu jõe lähedal kahes külas elavad avetid. Aveti keel on tupii keel ning moodustab eraldi haru tupii keelkonnas. Teisalt on aveti keelt koos mave keele ja tupii-guaranii keeltega liidetud maveti-guaranii ja aveti-guaranii keelteks.

Aveti keel on ohustatud. 2011. aastal hinnati keele kõnelejate arvuks 195.

Aveti keeles on 26 foneemi: 14 konsonanti ja 12 vokaali (neist 6 nasaalsed).

## Viited

## Välislingid
*https://glottolog.org/resource/languoid/id/awet1244
Newgate

**Newgate** oli Londonis asunud linnamüüri üks läänepoolseimaid väravaid. See lammutati 1767. aastal.
Cripplegate

**Cripplegate** oli Londonis asunud linnamüüri kõige põhjapoolsem värav. See lammutati 1760. aastal.
1955. aasta Pärnu maleturniir

**1955. aasta Pärnu maleturniir** oli 1955. aasta suvel Pärnus korraldatud tugevakoosseisuline maleturniir. 

Pärnu maleturniirist võttis osa rida Nõukogude Liidu juhtivaid maletajaid. Turniir oli mõeldud treeninguks peatselt algava Göteborgi tsoonidevahelise turniiri eel.

Tugevuselt kujunes turniir Eesti kõigi aegade teiseks, edestades 1945. aasta Eesti NSV lahtisi meistrivõistlusi ja 1937. aasta Pärnu turniiri ning jäädes maha ainult 1947. aasta Pärnu turniirist. Lisaks Paul Keresele osalesid suurmeistritest Andor Lilienthal, Vjatšeslav Ragozin, Aleksandr Toluš ja Salo Flohr.

Osavõtjaid oli kokku 12. Lisaks viiele suurmeistrile mängisid turniiril rahvusvaheline meister Vladas Mikėnas ning kaks meistrit: Aleksei Suetin (tulevane suurmeister) ja Georgi Ilivitski (märtsis lõppenud NSV Liidu meistrivõistlustel tuli esikuuikusse, seejuures edestas Kerest). Lisaks Keresele pääsesid Eesti maletajaist turniirile mängima neli meistrikandidaati: Iivo Nei, Jüri Randviir, Aleksander Arulaid ja Uno Mikkov. Eesti malehuvilised eeldasid Kerese võitu ja meistrinormi täitmist mõnelt meistrikandidaadilt, eelkõige Neilt. 

Keres võitiski turniiri, seda aga erakordse tulemusega – võites kõiki peale Flohri ja Randviiru. Ootamatu oli Randviiru väga hea esinemine (ei ühtki kaotust ja teine koht turniiril) ning suurmeister Toluši ebaedu. Flohr lähetati turniirilt matšile NSV Liit – Poola ja ta pidi seetõttu võistluse katkestama (jõudis mängida neli partiid, sealhulgas mängis Keresega viiki). Randviiru saadud 6 punkti kindlustasid talle teise eesti maletajana NSV Liidu meistersportlase nimetuse.

## Turniiri lõpptulemus
1. **Keres** 9,5 punkti, 2. Randviir 6 p, 3.–6. Lilienthal, Ilivitski, Mikėnas ja Nei 5 p, 7.–8. Ragozin ja Suetin 4,5 p, 9.–10. Arulaid ja Mikkov 4 p, 11. Toluš 2,5 p, 12. Flohr 2,5 p.


Fail: Andor Lilienthal.jpg|Andor Lilienthal, turniiri 3.–6.koht
Fail: Vladas-Mikenas-1931.png|Vladas Mikėnas, turniiri 3.–6. koht
Fail: Iivo Nei 1966.jpg|Iivo Nei, turniiri 3.–6.koht
Fail: Viacheslav Ragozin.jpg|Vjatšeslav Ragozin, turniiri 7.–8. koht


## Pärast turniiri
Varsti pärast Pärnu turniiri võistlesid Paul Keres ja Georgi Ilivitski 14. augustil 1955 Göteborgis alanud MM-i tsoonidevahelisel turniiril. Keres pääses sealt edasi pretendentide turniirile, Ilivitski jagas turniiril 10.–11. kohta ja jäi napilt pretendentide turniiri koosseisust välja (edasi pääses üheksa paremat). 

## Vaata ka
*1937. aasta Pärnu maleturniir
*1945. aasta Eesti NSV lahtised meistrivõistlused 
*1947. aasta Pärnu maleturniir

## Viited
1946. aasta Helsingi maleturniir

**1946. aasta Helsingi maleturniir** oli 1946. aastal Helsingis korraldatud rahvusvaheline maleturniir. 

Soome maleparemiku kõrval osales kaks külalismängijat Nõukogude Liidust – Leningradi meistrivõistluste kaks paremat: Vjatšeslav Ragozin ja Georgi Lissitsõn.

Kümne osavõtjaga turniiril esindasid Soomet kaheksa mängijat, sealhulgas neljakordne Soome meister Eero Böök, 1945. aasta Soome meister Ilmari Solin, samuti Aatos Fred, kes aasta pärast tuli Soome meistriks ja Kaarle Ojanen, kes hiljem tuli 13-kordseks Soome meistriks. 

Soome paremikust ei osalenud turniiril Osmo Kaila, kes veel samal aastal tuli Põhjamaade meistriks.

Turniiril said kaksikvõidu külalismängijad.

## Turniiri lõpptulemus
1. **Ragozin** 7,5 p, 2. Lissitsõn 7 p, 3. Ojanen 5,5 p, 4.–6. Fred, Kiuru ja Böök 4,5 p, 7. Rantanen 3,5 p, 8. Laisaari 3 p, 9.–10. Palomaa ja Solin 2,5 p.

## Vaata ka
*1947. aasta Helsingi maleturniir

## Viited
JoJo Siwa

**Joelle Joanie Siwa** (sündinud 19. mail 2003 Omahas), tuntud kui **JoJo Siwa**, on Ameerika Ühendriikide laulja, tantsija, näitleja ja juutuuber.

## Varajane elu
2016. aasta mais andis JoJo Siwa välja digitaalse allalaadimise jaoks mõeldud " Boomerang " ja eelmise singli "I Can Make U Dance". "Boomerang" tegeleb veebikiusamise teemaga.  Selle videot on vaadatud üle 450 miljoni korra ja see on saanud üle 2,5 miljoni meeldimise.

### Lemmikloomad
JoJo Siwal on koer nimega Bowbow Siwa ja Buddy Siwa 

### Telesaated

### Filmid

## Auhinnad ja nominatsioonid

## Viited

## Välislingid
* 
* Ametlik koduleht
* JoJo Siwa IMDb-s
Batist

**Batist**, ka ***cambric*** on kammlõngast kootud peenekoeline õhuke ja poolläbipaistev labases siduses kangas, mida algselt valmistati linast, tänapäeval kasutatakse selleks ka puuvillkiudu ja puuvilla ning polüestri segu.

## Sõnast
Prantsuskeelne sõna kanga kohta on *batiste*, selle sünonüüm inglise keeles *cambric* Cambrai järgi on tuntud alates 1530. aastast. Pärineb Pikardia sõnast *batiche*, mis oli tuntud juba 15. sajandil ja tuletatud vanaprantsuse sõnast *battre* 'villanäppimine', teise versiooni järgi India päritolu sõnast *baftas* 'valge puuvillkangas'. Legend batisti leiutajast, 1300. aasta paiku Cambrais elanud kangrust nimega Baptiste või Jean-Baptiste, ei ole kuidagi tõendatav.

Õhukest läbipaistvat ostetud puuvillriiet, mis võis olla batist või klaasbatist, on eesti rahvakultuuris 19. sajandil nimetatud *klaarriideks*. Klaarriidest õmmeldud põlle nimetati klaarpõlleks. 

## Omadused
Kangas on väga peenekoeline, läbipaistmatutest kangastest on batist kergeim ja pehmeim. Peene puuvillbatisti tihedus on 40-46 lõimelõnga ja 30-40 koelõnga sentimeetri kohta.

Batisti on sageli kasutatud kõrgekvaliteediliste rõivaste voodrikangana. Puuvillbatistist on tehtud taskurätte, lasterõivaid, öösärke ja aluspesu.

## Vaata ka
* Klaasbatist

## Viited
Ilham Tohti

**Ilham Tohti** (uiguuri ئىلھام توختى Ilⱨam Tohti, hiina 伊力哈木•土赫提, *pinyinis* Yīlìhāmù Tǔhètí; sündinud 25. oktoobril 1969 Artuxis Kizilsu autonoomses ringkonnas Xinjiangis) on Hiina uiguuri majandusteadlane, õppejõud ja dissident, kelle Hiina võimud on separatismi eest eluks ajaks vangi mõistnud.

Ilham töötas Pekingis Minzu ülikoolis rahvusvähemuste uuringute lektorina.

Ilham asutas 2006. aastal veebisaidi UyghurOnline.com eesmärgiga parandada uiguuride ja hiinlaste vastastikust mõistmist. 2008. aastal sulgesid Hiina võimud veebisaidi. 2009. aasta märtsis kritiseeris Hiina võimude poliitikat Xinjiangis, eriti massilist hiinlaste asustamist uiguuride aladele. Peagi pärast seda ta vahistati. Augustis ta vabastati, kuid tema liikumisvabadust piirati. 15. jaanuaril 2014 vahistati Ilham uuesti ning 23. septembril 2014 mõistis kohus ta separatismis süüdistatuna eluks ajaks vangi. Pärast 2017. aastat ei ole tema pere liikmed temaga kontakti saanud.

Euroopa Parlamendi president David Sassoli on palunud Ilhami kiiret tingimusteta vabastamist.

## Tunnustus
* 2017 Václav Haveli inimõiguste auhind
* 2019 Sahharovi auhind

## Viited
Kristjan Kask (psühholoog)

**Kristjan Kask** (sündinud 6. veebruaril 1980) on eesti õiguspsühholoog.

Ta lõpetas aastal 2002 Tartu Ülikooli psühholoogia erialal bakalaureusena. Aastal 2005 lõpetas ta Tartu Ülikooli psühholoogia erialal magistrina. Aastal 2008 kaitses ta Leicesteri Ülikoolis doktorikraadi õiguspsühholoogia alal.

Tema teadustöö põhisuund on psühholoogia, täpsemalt lapstunnistajad, uuriv intervjueerimine, isikute identifitseerimine.

Kristjan Kasel on kliinilise psühholoogi ning täiskasvanute koolitaja kutsetunnistus. On õpetanud pedagooge, samuti korraldanud küsitlemise koolitusi.

## Publikatsioonid

* Kui seinad räägiksid: küsitlemise kunst (2020), kirjastus Argo

## Tunnustus
2013. aastal kevadsemestri parim loeng Tartu Ülikooli õigusteaduskonna Tallinna osas koos lektor Anna Markinaga loengu „Kriminoloogia ja õiguspsühholoogia eriseminar“ eest

2007. aastal II koht Justiitsministeeriumi kriminaal- ja karistusõiguse üliõpilaste teadustööde konkursil

## Viited

## Välislingid
* Kristjan Kask, ETIS
Saint-Remy-Chaussée

**Saint-Remy-Chaussée** on vald Põhja-Prantsusmaal Nordi departemangus Aulnoye-Aymeries' kantonis.

## Viited
Saint-Waast

**Saint-Waast** on vald Põhja-Prantsusmaal Nordi departemangus Aulnoye-Aymeries' kantonis.

*[[Réserve naturelle régionale de la carrière des Nerviens]]* asetseb osaliselt valla territooriumil, vaid 1,7 km linnakeskusest kagus.

## Viited
Feuerzangenbowle

***Feuerzangenbowle*** (otsetõlkes 'tulekeelepunš', eesti keeles on pakutud tõlget **põrgupunš**) on traditsiooniline saksa alkohoolne jook, mis koosneb kuumast vürtsidega rikastatud veinist. Joogi kohal süüdatakse rummiga immutatud suhkrukang, mis põleb sinise leegiga ja millest valgub joogi sisse karamelliseeritud suhkur. Jooki tarbitakse tavaliselt jõulude ja aastavahetuse ajal.

Jook kogus Saksamaal populaarsust tänu 1944. aasta komöödiafilmile "Die Feuerzangenbowle". Põrgupunši tarbimine on levinud ka Saksa üliõpilasseltsides, kus seda nimetatakse vahel krambambuliks, kuna selle punane värvus meenutab Gdański viinaköögi Der Lachs zu Danzig toodetavat kirsilikööri.

## Viited
George Smith

**George Smith** võib viidata järgnevatele isikutele: 

* George Smith, inglise assürioloog
* George Smith, briti mükoloog
* George E. Smith, Nobeli füüsikaauhinna laureaat
* George Pearson Smith, Nobeli keemiaauhinna lareaat
* ...
Camel

**Camel** (eesti keeles 'kaamel') on Ameerika Ühendriikide sigaretimark, mida USA-s omab ja turustab R. J. Reynolds Tobacco Company, muudes riikides Japan Tobacco.

Valdavas osas nüüdisajal toodetavates Cameli sigarettides kasutatakse Türgi ja Virginia tubaka segu. R.J. Reynolds asutati Põhja-Carolina osariigis asuvas Winston-Salemi linnas, mida tänapäeval kutsutakse vahel nimega Camel City (Cameli linn).

## Viited
Ipiko keel

**Ipiko keel** on Paapua Uus-Guineas Gulfi provintsis kõneldav paapua keel. Seda räägitakse Kikori ringkonnas Ipiko ja Pahemuba külas.

Kõnelejate arv on umbes 350.

## Viited

## Välislingid
*https://glottolog.org/resource/languoid/id/ipik1244
*http://endangeredlanguages.com/lang/4306
*http://transnewguinea.org/language/ipiko
Marko Mägi (ökoloog)

**Marko Mägi** (sündinud 11. oktoobril 1978) on eesti ornitoloog ja käitumisökoloog.

## Elulugu

Ta lõpetas 1993. aastal Tali Põhikooli ja 1996. aastal Kilingi-Nõmme Keskkooli. 2000. aastal lõpetas ta bakalaureusekraadiga Tartu Ülikooli bioloogia-geograafiateaduskonna zooloogia erialal, aastal 2002 magistrina Tartu Ülikooli bioloogia-geograafiateaduskonna loomaökoloogia erialal. 2007. aastal kaitses ta doktoritöö "The habitat-related variation of reproductive performance of great tits in a deciduous-coniferous forest mosaic: looking for causes and consequences" (Sigimisnäitajate elupaigaline varieeruvus rasvatihasel okaspuistu-lehtpuistu süsteemis: otsides põhjusi ja tagajärgi) ja sai doktorikraadi (juhendaja professor Raivo Mänd). 

Marko Mägi töötab Tartu ülikooli ökoloogia ja maateaduste instituudis linnuökoloogina. Tema põhilisteks uurimisteemadeks on metsalindude ökoloogia ja käitumine, loomade elu linnas ja sealsed inimeste ja loomade konfliktid. Lisaks on Marko Mägi veebilehe Linnuvaatleja teadussuudiste ja Zooloogid 2.0 toimetaja ning kajastab zooloogilisi teemasi mujal meedias.

## Looming
Marko Mägi sulest on ilmunud raamatud: 
* "Maalehe väike linnuraamat" (2012). ISBN 9789985644379
* "Meie lapse linnuraamat" (2020), illustraator Grete Alt. ISBN 9789949696512
* "Meie lapse loomaraamat: imetajad" (2021), illustraator Grete Alt. ISBN 9789916634530
* "Tiigielu" (2024), illustraator Grete Alt. ISBN 9789916734926

## Tunnustus

* 2000 II koht riiklikul noorte teadlaste teadustööde konkursil

* 2003 diplom noorte teadlaste teadustööde konkursil
* 2019 teaduse populariseerimise teise koha auhind (linnuteaduse tutvustamise eest)
* 2020 Tartu Ülikooli aumärk
* 2023 teadusajakirjanduse sõbra auhind

## Viited

## Välislingid
*
Katrin Tiidenberg

**Katrin Tiidenberg** (sündinud 26. juulil 1980) on eesti sotsioloog.

Tiidenberg on lõpetanud 2003. aastal Tartu Ülikooli sotsiaalteaduskonna bakalaureusekraadiga sotsioloogia erialal. 2005. aastal kaitses ta magistritöö "Ajude äravool avaliku arutelu objektina" (juhendaja Peeter Vihalemm) ning sai magistrikraadi meedia ja kommunikatsiooni alal. 

2015. aastal sai Tiidenberg Tallinna Ülikooli ühiskonnateaduste instituudis sotsioloogia õppekaval esiletõstmisega doktorikraadi. Töö "Image Sharing, Self-Making and Significant Relationships: Understanding Selfie-Practices" ("Piltide jagamine, identiteediloome ja tähenduslikud suhted – kuidas mõista selfipraktikaid?", juhendajad Airi-Alina Allaste ja Nancy Baym). Ta töötas järeldoktorina Taanis Aarhusi Ülikooli kommunikatsiooni ja kultuuri instituudis. 

Katrin Tiidenberg on töötanud Tallinna Ülikooli Balti filmi, meedia, kunstide ja kommunikatsiooni instituudi visuaalkultuuri ja sotsiaalmeedia dotsendina ning on Maailma Internetiuurijate Assotsiatsiooni ja Eesti Noorte Teaduste Akadeemia juhatuse liige. 

Alates 2020. aasta sügisest on ta Tallinna Ülikooli osaluskultuuri professor. 

## Teosed
### Kirjutatud teadus- ja aimeraamatud
* Ihu ja hingega internetis: kuidas mõista sotsiaalmeediat (2017). ISBN 9789985588383
* Selfies, why we love (and hate) them (2018). ISBN 9781787437173
* Sex and Social Media (koos Austraalia internetiuurija Emily van der Nageliga) (2020). ISBN 9781839094095

### Toimetatud teadus- ja aimeraamatud
* Eesti digikultuuri manifest Koostanud ja toimetanud Indrek Ibrus, Marek Tamm ja Katrin Tiidenberg. Tallinna Ülikooli Kirjastus. (2021). ISBN 9781443871747
* Kuidas mõista andmestunud maailma? Metodoloogiline teejuht. Koostanud ja toimetanud Anu Masso, Katrin Tiidenberg, Andra Siibak. Tallinn: Tallinna Ülikooli kirjastus. (2020) ISBN 9789985588895
* Metaphors of Internet, Ways of Being in the Age of Ubiquity. Toimetajad Annette Markham ja Katrin Tiidenberg. Peter Lang (2020). ISBN 9781433174520
* "In Search of ... " New Methodological Approaches to Youth Research. Toimetajad Airi Alina Allaste ja. Katrin Tiidenberg. Cambridge Scholars Publishing. ISBN 9781443871747

### Ilukirjandus
* "Muusa" (2012, kirjastus Tänapäev) – romaanivõistlusel äramärgitud töö 
* "Helleri hind" (2013, kirjastus Tänapäev)

## Tunnustus
* 2022 – Sirbi laureaat

## Viited

## Välislingid

*
Masahito

**Masahito**, Hitachi prints (jaapani keeles 常陸宮正仁親王 *Hitachi-no-miya Masahito-shinnō*; sündinud 28. novembril 1935 Tōkyōs) on Jaapani keisrikoja liige, endise keisri Akihito noorem vend ja keiser Naruhito onu. Ta on Jaapani troonipärilusjärjekorras kolmandal kohal.

Masahito on lõpetanud Gakushūini ülikooli (1958) ja õppinud rakubioloogiat Tōkyō ülikoolis. Ta töötas Jaapani Vähiuuringute Fondis. 2011. aastast on ta Jaapani Vähiuuringute Fondi aupresident. Ta on ka George Washingtoni Ülikooli ja Minnesota ülikooli audoktor.

30. septembril 1964 abiellus ta Tsugaru Hanakoga. Lapsi neil ei ole.

## Viited
Uharove

**Uharove** (ukraina keeles Угарове) on küla Ukrainas Vinnõtsja oblastis Orativi rajoonis. Elanike arv on 299. Pindala on 0,496 km².
Illjašivka (Trostjanetsi rajoon)

**Illjašivka** (ukraina keeles Ілляшівка) on küla Ukrainas Vinnõtsja oblastis Trostjanetsi rajoonis. Elanike arv on 805. Pindala on 2,3 km².
Éliane Radigue

**Éliane Radigue** (24. jaanuar 1932 Pariis – 23. veebruar 2026) oli prantsuse helilooja ja helikunstnik, kelle loomingu peamiseks tehniliseks väljendusvahendiks oli helisüntees ja magnetlinditehnikad. Hilisemas loomingus kirjutas ta muusikat peamiselt akustilistele instrumentidele.

Radigue'i eelistatud instrumendiks oli Pariisi stuudios asuv analoogsüntesaator ARP 2500. Ajastule omaselt kasutas ta oma teoste salvestamisel lintmagnetofoni ja magnetofonipõhiseid lindistustehnikaid. Ta töötas konkreetmuusika vallas Pierre Schaefferi eksperimentaalmuusika stuudios Studio d'Essai ja Pierre Henry stuudios. Éliane Radigue'd peetakse üheks silmapaistvaks 20. sajandi elektroonilise muusika viljelejaks, kelle omanäoline loometöö kestis kõrge vanuseni.

Aastatel 1971–2000 kasutas Radigue oma helitöös analoogsüntesaatorit ARP 2500. Selle abil valmisid teosed "Chryp-tus", "Geelriandre", "𝛹 847", "Biogénésis", "Transamorem-Transmortem", "Adnos", "Les Chans de Milarepa", "Jetsun Mila", "La Triologie de la Mort", "L'Îlle re-sonante". Mitmed neist teostest on seotud budistliku mõttemaailmaga; vaimsus oli Radigue muusika oluline mõjutaja. Ta tegeles budistliku praktikaga ning pühendas mitu teost budistlikele tekstidele. 

Alates 2000. aastatest keskendus Radigue peamiselt akustilistele instrumentidele kirjutatud loomingule.

Radigue kutsub üles helide hoolikamale kuulamisele muusika loomisel ja vastuvõtmisel ning ütleb, et muusika võib peegeldada kuulaja meelt. "Heli tajumist mõjutab see, kuidas me helile läheneme, meie kuulamise kvaliteet, sest alles kuulates muudame me helid päriselt enda omaks. Avades oma keha ja meele aktiivsele kuulamisele, on võimalik leida erilisi asju. Kuulamistingimused on muidugi erineval ajal ja erineva meeleoluga erinevad. Seetõttu peegeldabki (muusika – tõlk) kuulamise ajal meie meeleseisundit – toimib peegliefekt. Igasuguse heli kuulamine ja kasutamine muusikas on (sobivatel tingimustel – tõlk) võimalik. Minu silmad avas selle mõistmiseks kohtumine konkreetmuusikaga." (intervjuust Julia Eckhardtiga, 2019, lk 47)

Teadaolevalt pole Eestis Éliane Radigue loomingut seni avalikult ette kantud.

## Kirjandus
* Julia Eckhardt (2019). *Intermediary Spaces / Espaces Intermédiares*. Brüssel: Umland Editions
* Julian Cowley (2022). *Éliane Radigue: A user’s guide to the swelling discography of the French composer*. The Wire Magazine Issue 456, February 2022.

## Välislingid
* portrait #04 Eliane Radigue, Ein Portrait von IMA, 2009 (sak.k)
* IMAfiction #04 09 Eliane Radigue from IMA, Vimeo, 2009 (pr.k, ingl.k subtiitritega)
* Eliane Radigue: An interview. Published on October 12, 2012 (ingl.k)
* The Deeply Meditative Electronic Music of Avant-Garde Composer Eliane Radigue, Open Culture, October 2nd, 2018 (ingl.k)
* Éliane Radigue teosed UBUWEB-i keskkonnas (inglise keeles)
Heino Hindre

**Heino Hindre** (12. jaanuar 1927 Pärnu – 27. juuli 1965 Tallinn) oli eesti maletaja, problemist, maleajaloolane ning male- ja kabekohtunik.
 
Hindre lõpetas 1946. aastal Pärnu 1. Keskkooli. 1946. aastal asus ta õppima Tallinna Polütehnilise Instituudi majandusteaduskonda, kuid haigestus tuberkuloosi ja naasis Pärnusse. Tuberkuloosiga võitles ta elu lõpuni.

Ta töötas aastatel 1950–1965 Tallinnas vabariikliku spordiklubi maleosakonna juhatajana. Oli Kehakultuuri maletoimetajaid.

Maletajana sai Hindre 1954. aastal meistrikandidaadiks. Osales aastatel 1947–1956 kaheksal  korral Eesti NSV meistrivõistlustel, kus parimaks tulemuseks jäi 1954. aastal saadud seitsmes koht. 1953. aastal tuli ta Eesti NSV I kirimale meistrivõistlustel Paul Kerese järel teiseks. 

Hindre tegutses male- ja kabekohtunikuna. Sai males 1953. aastal vabariikliku kategooria kohtunikuks. Probleemmaletajana võitis ta Nõukogude Liidus ja välismaal auhindu kompositsioonmales ning kuulus NSV Liidu probleemmale II meistrivõistlustel viiendaks tulnud Eesti NSV koondisse.

Tema elutööks oli põhjaliku koguteose "Male Eestis" koostamine, raamat ilmus pärast autori surma (tiitellehel kirjas olev Eduard Lukk ei ole tegelik autor). Hindre oli ka 1955. aastal ilmunud "Maleõpiku" autoreid.

## Viited

## Välislingid
*Valter Heuer "30 aastat hiljem; uuesti ohver". epl.delfi.ee, 7. veebruar 1997
*Viljakas maleülesannete looja Heino Hindre. maleliit.ee, 22. oktoober 2006
Riim

**Riim** on sõnade või sõnaosade korrapärane, teksti korraldav häälikuline kooskõla, mis on kasutusel peamiselt luules rakendatava vormivõttena. Riim tähendab sarnaste helide kordust kahe või enama sõna viimastes rõhutatud silpides. Riim on kasutusel ka mistahes lühikeste luuletuste nimetustena, näiteks lastesalmides.

## Riimivormid ja -skeemid
Lihtsaim riimivorm on algriim (alliteratsioon ja assonants). Kooskõla täpsuse järgi eristatakse täisriime (ajad:majad) ja irdriime (laiuma:vajuma). Silpide arvu järgi eristatakse meesriime (tuul:luul ), naisriime (kallid:hallid), libisevaid (punane:tunane) ja ülilibisevaid riime (pälgatusi:välgatusi).

Salmis paiknemise järgi eristatakse paaris- (skeem aabb), rist- (skeem abab) ja süliriime (skeem abba). Värsis asetsemise järgi on tavalisim lõppriim, tuntakse ka algus- ja siseriimi.

## Riimivastavus
Riimivastavus on reeglipärane ja korduv häälduslik vastavus, kus sugulaskeeltes riimuvad ühiste tüvede vasted, mis tõestab, et vasted ei ole juhuslikud. Soome-ugri keelesuguluses tasub tähele panna, et kui eesti keeles on *käsi, vesi* ja *mesi*, siis ungari keeles on vastavalt *kéz, víz* ja *méz*, seega eesti riim *-äsi/-esi* vastab ungari riimile *-éz/-íz*. 

## Nimetus
Sõna "riim" pärineb vanaprantsuse sõnadest *rime* ja *ryme*, mis omakorda pärinevad vanafrangi sõnast *rīm*, mis eksisteeris ka vanainglise ja vana-kõrgsaksa keeltes tähendusega "loendus, seeria, number" ja on suguluses vastavate terminitega vanaiiri (*rím*) ja kreeka (*arithmos*) keeltes. Need vanaprantsuse sõnad võivad põlvneda ka ladina sõnast *rhythmus* või kreeka sõnast *rhythmos*.

Riimi ingliskeelse vaste *rhyme* õigekiri võeti kasutusele kaasaegse uusinglise keele perioodi alguses õpitud (kuid võib-olla etümoloogiliselt ebaõige) seose tõttu ladina sõnaga *rhythmus*. Vanem kirjapilt *rime* on tänapäeval säilinud haruldase alternatiivina (vt Samuel Taylor Coleridge'i luuletus "The Rime of the Ancient Mariner"). Kirjapilti *rime* kasutatakse keeleteaduse ja fonoloogia uurimisel silbi tuumale ja koodale viitamiseks, et mitte tekitada seost luuleliste riimidega.

## Viited

__INDEKSIGA__
Eduard Lukk

**Eduard Lukk** (10. august 1919 Petrograd – 31. detsember 1981 Tallinn) oli eesti ajakirjanik ja malefunktsionäär.
 
Lukk lõpetas 1938. aastal Tallinna poeglaste reaalgümnaasiumi. Spordiajakirjanikuna hakkas tegutsema pärast teist maailmasõda. Töötas Spordilehe esimese peatoimetajana (1958–1963). Vahepeal (1963-1974) oli ENSV Riikliku Televisiooni- ja Raadiokomitee salajase eritoimetuse toimetaja ja vanemtoimetaja. Viimati, aastast 1974 töötas Eesti NSV Riikliku Keskarhiivi (ENSV ORKA) direktorina. 

Ta sai 1958. aastal Ajakirjanike Liidu liikmeks. Oli aastatel 1956–1959 vabariikliku malesektsiooni esimees ja 1959–1962 Eesti NSV Maleföderatsiooni esimees. Osales spordiraamatute, sealhulgas  1965. aastal ilmunud koguteose  "Male Eestis" väljaandmisel. 

Tema onu Karl Lukk oli kergejõustiklane.
1939. aasta Ķemeri maleturniir

**Ķemeri teine rahvusvaheline maleturniir** oli 1939. aastal Lätis korraldatud rahvusvaheline maleturniir. 

16 osavõtjaga turniir peeti märtsis 1939. Esimene pool turniirist toimus Läti merekuurordis Ķemeris ja teine pool Riias. Kutsutud oli seitse külalismängijat: Leedust (Vladas Mikėnas), Rootsist (Gideon Ståhlberg), Saksamaalt (Efim Bogoljubow), Ungarist (László Szabó), Soomest (Eero Böök) ja kodumaalt (Tšehhoslovakkiast) natside eest põgenenud Salo Flohr. Neile sekundeeris kohalik maleparemik eesotsas eelmisel Ķemeri turniiril esikohta jaganud Vladimirs Petrovsiga. Kutse osalemiseks saadeti ka Paul Keresele, kes aga pärast ebaõnnestunud Leningradi–Moskva turniiri loobus osa võtmast. 

Turniiri võitis Salo Flohr. Läti mängijatest oli parim Movša Feigins, kes tuli kuuendaks. Vladimirs Petrovs sai kaheksanda koha.

## Turniiri lõpptulemus
1. **Flohr** 12 p, 2.–3. Ståhlberg ja Szabó 11 p, 4. Mikėnas 10,5 p, 5. Böök 10 p, 6. Feigins 9 p, 7. Bogoljubow 8,5 p, 8. Petrovs 8 p.


Fail: Gideon Stahlberg 1961.jpg|Gideon Ståhlberg, turniiri 2.–3. koht
Fail: Levend schaakspel o.l.v. Max Euwe op het Mosveld te Amsterdam. Schaker Laszlo Sz, Bestanddeelnr 901-8858.jpg|László Szabó, turniiri 2.–3. koht
Fail: Vladas-Mikenas-1931.png|Vladas Mikėnas, turniiri 4. koht
Fail: Eero Böök shakkimestari.jpg|Eero Böök, turniiri 5. koht


## Vaata ka
*1937. aasta Ķemeri maleturniir

## Viited

## Välislingid
*Kemeri 1939. 365chess.com
*Kemeris teine rahvusvaheline maleturniir. Postimees, 28 veebruar 1939, dea.digar.ee
Famars

**Famars** ([famaʁs]) on vald Põhja-Prantsusmaal Nordi departemangus Aulnoy-lez-Valenciennesi kantonis.

## Vaata ka

* Famarsi lahing (1793)

## Viited
Lorna Marshall

**Lorna Marshall** (sündinud 20. aprillil 1953) on briti lavastaja ja õppejõud. Tema tegemiste fookuses on *physical performance* (füüsiline etendamine). 

Ta on teinud koostööd Jacques LeCoqi, Etienne Decroux' ja Yoshi Oidaga. Lisaks lääne teatrile on ta tihedas kontaktis ka selliste Jaapani teatri praktikatega nagu *no*, *[[kabuki]]* ja *butoh*. Lisaks on ta teinud koostööd selliste loominguliste kollektiividega nagu The Royal Shakespeare Company, Shared Experience, The Royal National Theatre ja The Consort of Musicke.

Ta on oma loomingulisel teel kokku puutunud mitut liiki etenduskunstidega: tantsu, klassikalise teatri, füüsilise teatri, ooperi, tsirkuse ja tänavateatriga. Erilist tähelepanu on ta pööranud tekstile ja improvisatsioonile. Ta on avastanud, et olenemata stiilist või eriilmelistest tehnilistest nõuetest on fundamentaalsed tehnikad igal pool sarnased ning ühisosaks on aktiivne kehaline väljendus. Tema põhiliseks seisukohaks on arvamus, et näitlemise üks olulisemaid aspekte on kehaline väljendus ning sellepärast peabki näitleja keha tema töös kaasatud olema. 

Ta on koos Yoshi Oidaga kirjutanud raamatud "An Actor Adrift" (2011) ja "The Invisible Actor" (1998) ehk "Nähtamatu näitleja"; tlk. Peeter Raudsepp. 2001. aastal ilmus tema raamat "The Body Speaks". 

Marshall korraldab töötube etendajatele, lauljatele, lavastajatele ja õpetajatele üle kogu maailma. Ta on õppejõud Londonis asuvas teatrikoolis Royal Academy of Dramatic Art (RADA).

2010. aastal külastas Marshall Eestit ning viis lavakoolis läbi kahepäevase õpikoja. 

Lorna Marshalli käe all on õppinud ka näiteks Jüri Nael.
Tõnu Esko

**Tõnu Esko** (sündinud 27. jaanuaril 1985) on eesti geeniteadlane, aastast 2021 TÜ inimesegenoomika professor, aastast 2023 Tartu Ülikooli arendusprorektor. 

Ta lõpetas 2004. aastal Nõo Reaalgümnaasiumi, 2007. aastal Tartu Ülikooli bioloogia-geograafiateaduskonnas geenitehnoloogia eriala bakalaureuseõppe, 2009. aastal loodus- ja tehnoloogiateaduskonnas biotehnoloogia ja biomeditsiini eriala magistriõppe. 

2012. aastal sai ta tööga "Novel applications of SNP array data in the analysis of the genetic structure of Europeans and in genetic association studies" (Genotüpiseerimiskiibi andmete uudsed rakendused Euroopa geneetilise struktuuri analüüsil ning geneetilistes assotsiatsioonuuringutes) doktorikraadi; väitekirja juhendaja oli professor Andres Metspalu. 

Alates 1. augustist 2023 on ta TÜ arendusprorektor.

## Teadustöö
Tõnu Esko põhilised uurimissuunad on geneetiline varieeruvus Euroopa populatsioonides, kompleks fenotüüpiide geneetiline arhitektuur, pikaealisusegeneetika, isiksuse seadmuste geneetika, biotehnoloogia, terviseuuringutega seotud uuringud, näiteks biokeemia, geneetika, mikrobioloogia, molekulaarbioloogia, rakubioloogia, biofüüsika ja bioinformaatika, meditsiiniinformaatika, biomatemaatika, biomeetrika.  

## Tunnustus
*2009 – Üliõpilaste teadustööde riiklik konkurss 2009/ I Preemia Magistri astmes/ Loodus- ja keskkonnateaduste kategooria
*2009 – Aunimetus "Kuu noorteadlane", ENGAGE Konsortsium
*2012 – Üliõpilaste teadustööde riiklik konkurss 2012/ I Preemia Doktori astmes/ Loodus- ja keskkonnateaduste kategooria
*2013 – Eesti Teaduste Akadeemia Noore Teadlase Stipendium, Eesti Rahvuskultuuri Fond
*2017 – Noore teadlase preemia
*2019 – Eesti Vabariigi teaduspreemia keemia ja molekulaarbioloogia valdkonnas
*2021 – Eesti teaduse populariseerimise auhind (koos Kaija Põhako-Eskoga, tegevused/tegevuste sarjad teaduse ja tehnoloogia populariseerimisel) Voronja galerii näituse "Kunst. Teadus. Ulme" eest)
Korduvalt loetud maailma mõjukamate teadlaste sekka.

## Huvid ja muu tegevus
Tõnu Esko üks huvisid on maalikunst, ta on sepatööd teinud, samuti püüab Esko teadust ja idufirmasid kokku viia ning on ettevõtte BC Platforms teadusnõukoja juht.

## Viited

## Välislingid
*
Międzylesie

**Międzylesie** (saksa *Mittelwalde*) on linn Poolas Alam-Sileesia vojevoodkonnas Kłodzko maakonnas, Międzylesie valla halduskeskus. Międzylesie kesklinn asub Tšehhi piirist umbes 4 km kaugusel.

Międzylesie sai linnaõigused enne 1294. aastat. Kuni 1945. aastani oli linn Saksamaa koosseisus.

## Viited
Wąsosz

**Wąsosz** (saksa *Herrnstadt*) on linn Poolas Alam-Sileesia vojevoodkonnas Góra maakonnas, Wąsoszi valla halduskeskus. Wąsosz asub Górast umbes 16 km kagus ja Rawiczist ligikaudu 12 km läänedelas.

Wąsosz sai linnaõigused 1290. aastal. Kuni 1945. aastani oli linn Saksamaa koosseisus. 1945. aastal kaotas Wąsosz linnaõigused, kuid sai need 1984. aastal tagasi.

## Viited
Ville Lajunen

**Ville Ilmari Lajunen** (sündinud 8. märtsil 1988 Helsingis) on Soome jäähokimängija, kes mängib kaitsjana Saksamaa kõrgliigaklubis Schwenninger Wild Wings.

Ta alustas klubikarjääri Soome klubis Espoo Blues. Soome kõrgliigas debüteeris ta hooajal 2006–07.

2011. aastal liitus ta KHL-i klubiga Magnitogorski Metallurg. 2012. aastal liitus ta Rootsi kõrgliigaklubiga Färjestad BK.

2014. aastal naasis ta KHL-i, mängides esmalt kolm hooaega Jokerites (2014–2017) ning seejärel ühe hooaja Moskva Spartakis ja ühe hooaja Kunluni Red Staris. 2019. aasta mais sõlmis ta üheaastase lepingu Vitjaziga. 2020. aastal naasis ta pärast kaheksat aastat Soome kõrgliigasse, liitudes HC TPS-iga. Aastatel 2021 ja 2022 võitis ta TPS-iga Soome meistrivõistlustel hõbemedali.

2022. aasta juunis sõlmis ta üheaastase lepingu Schwenninger Wild Wingsiga.

2014. aasta maailmameistrivõistlustel võitis ta Soome jäähokikoondise koosseisus hõbemedali.

## Viited

## Välislingid
* Ville Lajunen KHL.ru lehel
* Ville Lajunen hockeydb.com lehel
Musliin

**Musliin** (prantsuse keeles *la mousseline*, itaalia keeles *la mussolina*) on labases siduses kootud hõre õhuline puuvillkangas, mida on mitmesuguses paksuses.

## Omadused
Parimad musliinid on tekstuurilt siledad ja pehmed, koes on lõime- ja koelõngad sama ning ühtlase jämedusega. Kangas võib olla pleegitatud, värvitud, koemustriline või trükimustriline. Erineva paksusega musliinid kannavad eri nimetusi nagu *book muslin*, *mull*, *swiss muslin* või *sheeting*.

## Pildid

Shawl made of Muslin 18th century.jpg|India musliinist sall, 18. sajand
Evening dress MET DT7445.jpg|Musliinist õhtukleit. 1804–1805
Evening dress MET C.I.X.646 S.jpeg|Hõbetikanditega musliinist pidulik õhtukleit 1805–1810
Young Woman&#039;s Dress LACMA AC1997.191.12.jpg|Noore naise kleit tikitud musliinist. 1805–1815
Pelerine, cotton, ca. 1835.jpg|Musliinist mitmekordne peleriin, u 1835
Woman&#039;s sleeve plumper, muslin dress and straw bonnet LACMA M.2007.211.440 and M.2007.211.739.jpg|Musliinkleit 1830. aastatest. Kergest kangast keiti toetasid varrukatoed ja alusseelikud
Woman&#039;s muslin dress c. 1855.jpg|Musliinist krinoliinkleit umbes aastast 1855


## Ajaloost

Materjali nimi on tulnud Mosuli linna nimest (nüüd Iraagi territooriumil), mida eurooplased pidasid kanga valmistamise kohaks. Tegelikult kooti musliini märksa enam ida pool, umbes praeguse Bangladeshi kandis. Varajased India musliinid olid käsitsi kootud ülipeenest käsitsi kedratud puuvill-lõngast.

Musliinkangaid imporditi Euroopasse 17. sajandist alates. Hiljem toodeti musliini tööstuslikult Inglismaal ja Šotimaal. Musliinrõivaste suurim õitseaeg oli 18. sajandi lõpul ja 19. sajandi algul, direktooriumi- ja ampiirmoe *[[à la grecque]]* naistekleidid õmmeldi valdavalt musliinist ning külmetushaigusi nimetati pilkeliselt musliinitõveks.

Nur Jahan holding a portrait of Emperor Jahangir, about 1627.jpg|Valitseja Jahangiri naine Nur Jahan, kandmas musliinjakki ja -salli (*dupatta*). Umbes 1627
Renaldis muslin woman.jpg|Bengali musliini riietatud naine Dhakas. Francesco Renaldi. 1789
Duchess of Polignac by E.Vigee-Lebrun (1787, Atheneum).jpg|Hertsoginna de Polignac musliinkleidis. E. Vigee-Lebrun, 1787. Atheneum
Goya - Condessa de Casa Flores.jpg|Francisco de Goya. Krahvinna de Casa Flores. 1794–1797
Johann Nepomuk Ender 002.jpg|Keisrinna Austria Maria Anna (1803-1884). Johann Nepomuk Ender, 1820. või 1830. aastad
Karl Joseph Stieler - Porträt von Auguste Strobl, 1826.jpg|Auguste Strobl. Joseph Karl Stieler, 1826
James Tissot - Two Sisters.jpg|Kaks õde. Jacques Joseph Tissot, 1863


## Vaata ka
* Tarlatan
* Marli

## Viited

## Välislingid
* A. Pink. Pühapäevaõmblus nr 22 – suveks musliini :) - Koe Kiri (blogi)
George Biddell Airy

**Sir George Biddell Airy** (27. juuli 1801 – 2. jaanuar 1892) oli Inglise matemaatik ja astronoom. 

Ta oli aastatel 1828–1835 Cambridge'i Ülikooli Plume'i astronoomia ja eksperimentaalfilosoofia professor ja Briti kuninglik astronoom. Ta ehitas Greenwichi observatooriumi ning on uurinud planeetide orbiite ja Maa keskmist tihedust.

Airy maine tuhmus väidete tõttu, et tema tegevusetuse tõttu kaotasid Suurbritannia astronoomid võimaluse avastada Neptuun.

## Viited
Dustin Boyd

**Dustin James Boyd** (sündinud 16. juulil 1986 Winnipegis Manitobas) on Kanada-Kasahstani jäähokimängija, kes mängib keskründajana KHL-i klubis Nur-Sultani Barõs.

Ta alustas klubikarjääri Western Hockey League'i klubis Moose Jaw Warriors.

2004. aastal valiti ta NHL-i ''draft''is Calgary Flamesi poolt 98. valikuna. Flamesi meeskonnas debüteeris ta NHL-is hooajal 2006–07. Kokku mängis ta Flamesis neli hooaega. Hooajal 2009–10 mängis ta NHL-is veel Nashville Predatorsi ja hooajal 2010–11 Montreal Canadiensi ridades.

2011. aasta liitus ta Astana Barõsiga, kus mängis järgmised kuus hooaega. 2017. aastal liitus ta Moskva Dinamoga, kuid naasis 2018. aasta septembris Barõsi.

2006. aasta tuli Boyd Kanada kuni 20-aastaste koondisega juunioride maailmameistriks. 2016. aasta jäähoki maailmameistrivõistlustel osales ta Kasahstani jäähokikoondise koosseisus.

## Välislingid
* Dustin Boyd KHL.ru lehel
* Dustin Boyd NHL.com lehel
* Dustin Boyd hockeydb.com lehel
Kargowa

**Kargowa** (saksa *Unruhstadt*) on linn Poolas Lubuszi vojevoodkonnas Zielona Góra maakonnas, Kargowa valla halduskeskus. Kargowa asub Zielona Górast umbes 28 km kirdes.

Kargowat on esmamainitud 1360. aastal, linnaõigused sai 1661. aastal. Teise Poola jagamise tulemusel läks 1793. aastal Preisi kuningriigi võimu alla. Lühikest aega oli Kargowa aastatel 1807–1815 Varssavi hertsogiriigi koosseisus. Tagasi Poolale läks linn 1945. aastal.

## Viited
Vaju keel

**Vaju keel** on Hiina-Tiibeti keelkonna Tiibeti-Birma keelte tiibeti harusse kuuluv keel, mida emakeelena räägivad vajud Nepalis.

## Viited

## Välislingid
Lainekuju

**Lainekuju** on elektroonikas, akustikas ja nendega seotud valdkondades signaali kuju kirjeldav graafik, mille esitus ei sõltu vaadeldava signaali kestusest ja amplituudist .

## Näited

*Siinuslaine (t, \lambda, a, \phi) = a\sin \frac{2\pi t - \phi}{\lambda}.
*Nelinurklaine (t, \lambda, a, \phi) = \begin{cases}
a, & (t-\phi) \bmod \lambda .
*Kolmnurklaine (t, \lambda, a, \phi) = \frac{2a}{\pi} \arcsin \sin \frac{2\pi t - \phi}{\lambda}. 
*Saehammaslaine (t,\lambda, a, \phi) = \frac{2a}{\pi} \arctan \tan \frac{2\pi t - \phi}{2\lambda}. 

## Vaata ka
*Laine

## Viited
Ośno Lubuskie

**Ośno Lubuskie** (saksa *Drossen*) on linn Poolas Lubuszi vojevoodkonnas Słubice maakonnas, Ośno Lubuskie valla halduskeskus.

Drossen sai linnaõigused 1252. aastal. Teises maailmasõjas hävis umbes 70% linnast. Kuni 1945. aastani oli linn Saksamaa koosseisus.

## Viited
Iłowa

**Iłowa** (saksa *Halbau*) on linn Poolas Lubuszi vojevoodkonnas Żagańi maakonnas, Iłowa valla halduskeskus. Iłowa asub Żagańist umbes 15 km edelas.

Asulat on esmamainitud 1000. aastal, linnaõigused sai 1679. aastal, kuid kaotas need 1830. aastal. Kuni 1945. aastani oli Saksamaa koosseisus. Iłowa sai linnaõigused tagasi 1962. aastal.

## Viited
Czerwieńsk

**Czerwieńsk** (saksa *Rothenburg an der Oder*) on linn Poolas Lubuszi vojevoodkonnas Zielona Góra maakonnas, Czerwieński valla halduskeskus. Czerwieńsk asub Zielona Góra kesklinnast ligi 11 km loodes.

Czerwieńsk on raudteesõlm.

Asula oli olemas juba 13. sajandil, linnaõigused sai 1690. aastal. Kuni 1945. aastani oli Saksamaa koosseisus. 1945. aastal kaotas Czerwieńsk linnaõigused, kuid sai need 1969. aastal tagasi.

## Viited
Debrzno

**Debrzno** (varasem poolakeelne nimi **Frydląd Pomorski**; saksa *Preußisch Friedland*, kašuubi *Frédląd*) on linn Poolas Pomorze vojevoodkonnas Człuchówi maakonnas, Debrzno valla halduskeskus.

Debrzno sai linnaõigused 1354. aastal. Esimese Poola jagamise tagajärjel läks linn 1772. aastal Preisi kuningriigi koosseisu. Tagasi Poolale läks Debrzno 1945. aastal.

## Viited
Dzierzgoń

**Dzierzgoń** (saksa *Christburg*) on linn Poolas Pomorze vojevoodkonnas Sztumi maakonnas, Dzierzgońi valla halduskeskus. Dzierzgoń asub Sztumist umbes 22 km idas ja Malborkist ligikaudu 25 km kagus.

Dzierzgoń sai linnaõigused 1288. aastal. Esimese Poola jagamise tulemusel läks linn 1772. aastal Preisi kuningriigi koosseisu. 1945. aastal läks linn Poolale tagasi.

## Viited
Czarne

**Czarne** (varasem poolakeelne nimi **Hamersztyn**, saksa keeles *Hammerstein*) on linn Poolas Pomorze vojevoodkonnas Człuchówi maakonnas, Czarne valla halduskeskus.

Linn asub Gwda jõe ääres.

Asula on rajatud 1309. aastal, linnaõigused sai 1395. aastal. Poola Kuningriigi koosseisu läks Czarne 1456. aastal. Esimese Poola jagamise tagajärjel läks linn 1772. aastal Preisi kuningriigi võimu alla. Tagasi Poolale läks Czarne 1945. aastal.

## Viited
Nikolai Trubin

**Nikolai Semjonovitš Trubin** (vene keeles Николай Семёнович Трубин; sündinud 23. septembril 1931) on vene jurist. Ta oli Vene NFSV peaprokurör (1990), viimane NSV Liidu peaprokurör (1990–1991).
Valentin Stepankov

**Valentin Georgijevitš Stepankov** (vene keeles Валентин Георгиевич Степанков; sündinud 17. septembril 1951 Permis) on vene jurist, Venemaa Föderatsiooni peaprokurör 1991–1993.
Aleksei Kazannik

**Aleksei Kazannik** (vene keeles Алексей Иванович Казанник; 26. juuli 1941 Perepõss, Tšernigovi oblast – 2. juuni 2019 Omsk) oli vene jurist, Venemaa Föderatsiooni peaprokurör 1993–1994.
Złoty Stok

**Złoty Stok** (saksa *Reichenstein*, tšehhi *Rychleby*) on linn Poolas Alam-Sileesia vojevoodkonnas Ząbkowice Śląskie maakonnas, Złoty Stoki valla halduskeskus. Złoty Stok asub Poola–Tšehhi piiril.

Reichenstein sai linnaõigused enne 1334. aastat. Kuni 1945. aastani oli Saksamaa koosseisus.

## Viited
Aleksei Iljušenko

**Aleksei Nikolajevitš Iljušenko** (vene keeles Алексей Николаевич Ильюшенко; 23. september 1957 Anžero-Sudžensk – 19. august 2021 Moskva) oli vene jurist, Venemaa Föderatsiooni peaprokuröri kohusetäitja 1994–1995.
Oleg Gaidanov

**Oleg Ivanovitš Gaidanov** (vene keeles Олег Иванович Гайданов; sündinud 14. jaanuaril 1945 Aktjubinskis Kasahhi NSV-s) on vene jurist, Venemaa Föderatsiooni peaprokuröri kohusetäitja oktoobris 1995.
Juri Skuratov

**Juri Ilitš Skuratov** (vene keeles Юрий Ильич Скуратов; sündinud 3. juunil 1952 Ulan-Udes) on vene jurist, Venemaa Föderatsiooni peaprokurör 1995–2000.
Ameerika Ühendriikide põhiseaduse neljas parandus

**Ameerika Ühendriikide põhiseaduse neljas parandus** on Ameerika Ühendriikide põhiseaduse täiendus, mis annab isikule Ameerika Ühendriikides õiguse olla kaitstud põhjendamatu vahistamise eest, aga ka kodu või enese läbiotsimisest.

Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.

## Tekst

### Inglise keeles

### Eesti keeles

## Vaata ka
*Bill of Rights (1791)
Hans Kmoch

**Johann Joseph Kmoch** (25. juuli 1894 Viin – 13. veebruar 1973 New York) oli Austria ja Ameerika Ühendriikide maletaja, maleajakirjanik, maleliteraat ja malekohtunik, rahvusvaheline meister (1950), rahvusvaheline arbiiter (1951). 

1920. aastate teisel poolel esines Kmoch edukalt mitmel rahvusvahelisel turniiril (Debrecenis, Budapestis, Viinis, Ebensees). Mängis Austria võistkonna koosseisus kolmel maleolümpial (1927, 1930, 1931). 1934. aastal võttis osa koos Max Euwega Leningradi turniirist, kus jagas 7.–8. kohta. Aktiivse võistlusmalega tegeles Kmoch kuni 1942. aastani. 

Paralleelselt maletamisega tegutses ta maleajakirjanikuna.

Kmoch oli Alehhini-Bogoljubowi tiitlimatšides (1929, 1934) Aleksandr Alehhini sekundant, tiitlimatšis Euwe-Alehhin matšidirektor (1935).

Kmoch oli abielus juuditariga. 1932. aastal lahkusid nad Austriast ja asusid elama Hollandisse, 1947. aastal emigreerusid Ameerika Ühendriikidesse, kus Kmoch tegutses maleorganisaatori ja maleajakirjanikuna.

Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Kmoch üks neist, kes sai selle nimetuse kohe samal aastal.
1934. aasta Leningradi maleturniir

**1934. aasta Leningradi maleturniir** oli 1934. aastal Leningradis korraldatud rahvusvaheline maleturniir. 

Augustis 1934 Leningradis peetud 12 osavõtjaga turniirile said kutse kaks välismaa maletajat: Max Euwe ja Hans Kmoch. 

Nõukogude Liitu esindasid Mihhail Botvinnik, Nikolai Rjumin, Pjotr Romanovski, Ilja Rabinovitš, Ilja Kan, Vladimir Alatortsev, Grigori Löwenfisch, Georgi Lissitsõn, Vitali Tšehhover ja Mihhail Judovitš.

Euwe, kes äsja Zürichis tugevakoosseisulisel rahvusvahelisel turniiril tuli esikolmikusse ja seejuures võitis maailmameister Aleksandr Alehhinit, esines Leningradi turniiril kahvatult – ta võitis 11 mängitud partiist vaid kaks. Sai kaks kaotust: Rjuminile ja Rabinovitšile.

## Turniiri lõpptulemus
1. **Botvinnik** 7,5 punkti, 2.–3. Rjumin ja Romanovski 7 p, 4. Rabinovitš 6,5 p, 5. Kan 6 p, 6. Euwe 5,5 p, 7.–8. Kmoch ja Judovitš 5 p, 9.–10. Alatortsev ja Lissitsõn 4,5 p, 11. Löwenfisch 4 p, 12. Tšehhover 3,5 p.


Fail: Nikolai_Riumin.jpg|Nikolai Rjumin, turniiri 2.–3. koht
Fail: Romanowsky (1923).jpg|Pjotr Romanovski, turniiri 2.–3. koht
Fail: Ilya Rabinovich2.jpg|Ilja Rabinovitš, turniiri neljas koht


## Vaata ka
*1935. aasta Moskva maleturniir

## Viited
Maing

**Maing** on vald Põhja-Prantsusmaal Nordi departemangus Aulnoy-lez-Valenciennesi kantonis.

Seal asus Fontenelle'i klooster.

## Viited